­­

Nyhedsbrev august 2018

Kære forældre,

Efter en dejlig sommerferie, starter vi hverdagen i børnehaven op igen. Vi har fokus på de nye børn som skal lære at gå i børnehave, og på de ”gamle”børn, som skal lære de nye børn at kende. Hjertelig velkommen til jer alle. Desuden arbejder vi med en udstilling i forbindelse med vores 70 års fødselsdag.

Sommervarmen fortsætter og vi har mulighed for meget udeliv**, husk derfor at få solcreme på inden i kommer i børnehave.** Vi supplerer i løbet af dagen.

Vi vil opfordre jer til at **vaske hænder** med jeres børn når i kommer til børnehaven og når i henter igen. For at forebygge bakterie og sygdomsspredning. Check ligeledes jeres barn **hver aften** for **lus.**

**Mødetid: Vi holder morgensamling hver dag kl.9.30- 9.45, vi forventer derfor, at børnene er afleveret inden kl. 9.30 med mindre andet er aftalt.**

**Mobiltelefon:** Giv jeres børn jeres fulde opmærksomhed, **LAD derfor VÆRE med at tale i mobiltelefon i børnehaven.**

**Børnehavens fødselsdag:** vi fylder 70 år lørdag d. 8. september. Vi har tænkt os at fejre den runde dag fredag d. 7.9 med reception kl. 15-18**. Derfor vil vi denne dag bede jer om, helt ekstraordinært, at hente jeres børn senest kl. 14.00.** Så har vi en time til at gøre klar og tage imod jer og alle de andre gæster kl. 15.00. Lad i øvrigt bilen stå da vi byder på et lille glas og en bid mad.

**Børn:** Vi har taget afsked med Elisabeth, Ella, Christine, Selina, Elliot, Angelina, Rose og William August med udgangen af juli. Vi har budt og byder velkommen til Carl Louis, Ingrid Marie, Axel, Winston, Wilfred, Madeleine, Erik, Elton, Ingeborg, Anna, Adrian og Mette.

**Afhentning:** Når du henter dit barn, skal du altid sørge for at sige farvel til mindst én ansat. Det er vigtigt, at du tager dit barn med, når du kommer for at hente det, også selvom han/hun måske ikke vil hjem: du må ikke lade dig overtale til at gå og komme igen senere. Det giver usikkerhed hos personalet om barnet *er* hentet, uro i børnegruppen generelt og af og til anledning til ’fortrydelse’ hos det barn det drejer sig om. Husk at sige farvel til personalet, når du henter dit barn på legepladsen.

**Lågen:** lad ikke dit barn taste koden og åbne lågen. Dit barn lærer de andre børn koden og vi har pludselig en åben låge. Det ville være utilgiveligt, at tankeløshed fra forældreside resulterede i at børnene forsvandt, løb ud på Bredgade eller andre skrækscenarier. Lågen og koden skal kun håndteres af forældre og voksne.

**Legetøjsdag:** vi har legetøjsdag den sidste fredag i måneden. Lad våben og masker blive hjemme, da disse effekter giver anledning til konflikter og rædsel. Næste legetøjsdag er fredag d. 31. august!

**Kalender:** gudstjeneste onsdag d.15.august, fotograf d. 6.9.

**Aktiviteter:** musik mandag og sang onsdag holder ferie indtil september. Vestamager gruppen og yoga kører videre. Vi har maleskole i ugerne 34+35, man-tors. i begge uger. Alle børn maler hver dag på aldersopdelte hold. Vi har fernisering torsdag i uge 35, nærmere besked følger.

**Bageliste:** forældrene skiftes til at bage brød hver fredag. Vi har hængt en ny liste op på vores whiteboard i entreen, se venligst hvornår jeres bagedag er fastlagt.

**Lukkedagene**: lukkedagene for 2018 er: 24.12-31.12

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Ingrid Marie, Winston, Ingeborg og Anna. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God august**

Garnisonskirkens Børnehave

Sankt Annæ plads 4, 1250 København K

telefon: 33 13 22 45

mail: garnison@mail.dk

web: garnisonsbornehave.dk